Document ID: 31984D0421

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 23ης Ιουλίου 1984
για τροποποίηση της απόφασης 83/494/ΕΟΚ για τους υγειονομικούς όρους και το υγειονομικό πιστοποιητικό που απαιτούνται για την εισαγωγή κατοικιδίων ζώων του βοείου και χοιρείου είδους από τον Καναδά
(84/421/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων, προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 8,
Εκτιμώντας:
ότι στην απόφαση 83/494/ΕΟΚ της Επιτροπής (3) καθορίζονται οι υγειονομικοί όροι και οι όροι για την έκδοση κτηνιατρικών πιστοποιητικών για την εισαγωγή κατοικιδίων βοοειδών και χοιροειδών από τον Καναδά·
ότι υπάρχουν τώρα επιστημονικές αποδείξεις ότι πρέπει να τροποποιηθεί η ορολογική δοκιμή για την ενζωοτική αιμοσφαιρινουρία των βοοειδών ώστε να λαμβάνονται πιο ακριβή αποτελέσματα· ότι πρέπει κατά συνέπεια να τροποποιηθούν οι προδιαγραφές της δοκιμής που περιγράφεται στο παράρτημα Γ της απόφασης 83/494/ΕΟΚ·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το εισαγωγικό μέρος στο στοιχείο i) του σημείου Ι.5 του παραρτήματος Γ της απόφασης 83/494/ΕΟΚ αντικαθίστανται από το ακόλουθο κείμενο:
« Η δοκιμή ανοσοδιαχύσεως επί πηκτής άγαρ διεξάγεται σύμφωνα με τις ακόλουθες προδιαγραφές χρησιμοποιώντας τα στελέχη New Jersey και Alberta της ενζωοτικής αιμοσφαιρινουρίας των βοοειδών:
i) Αντιγόνο:
Το αντιγόνο καθιζήσεως παρασκευάζεται σε κυτταρική καλλιέργεια που ευνοεί τον ταχύ πολλαπλασιασμό του ιού της ενζωοτικής αιμοσφαιρινουρίας των βοοειδών (στελέχη New Jersey και Alberta). Συνιστάται η χρησιμοποίηση κυττάρων ΒΗΚ ή Vero. Το αντιγόνο βρίσκεται στο υπερκείμενο υγρό κατά το τέλος της αναπτύξεως του ιού, αλλά απαιτείται συγκέντρωση 50-100 φορές για να είναι δραστικό. Αυτό μπορεί να επιτευχθεί με την τυποποιημένη διαδικασία συμπυκνώσεως πρωτεϊνών· ο ιός στο αντιγόνο να αδρανοποιηθεί με την προσθήκη 0,3 % (v/v) β-προπιολακτόνης.»
Άρθρο 2
Η παρούσα απόφαση αρχίζει να ισχύει το αργότερο από την 1η Ιανουαρίου 1985.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 23 Ιουλίου 1984.

Labels: 3
18
6